Document ID: 31990D0468

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουλίου 1990 για τις ποσοστώσεις εισαγωγής που πρέπει να ανοίξουν τα κράτη μέλη έναντι των χωρών κρατικού εμπορίου το έτος 1990 (90/468/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας (01)(), όπως τροποποιήθηκε τελευταία από τον κανονισμό (ΕΟΚ) αριθ. 3691/89 (02)(), προβλέπει ότι το Συμβούλιο θεσπίζει τις ποσοστώσεις εισαγωγής που ανοίγουν τα κράτη μέλη έναντι των διαφόρων χωρών κρατικού εμπορίου για τα προϊόντα που απαριθμούνται στο παράρτημα III του εν λόγω κανονισμού- ότι θα πρέπει να γίνουν ορισμένες τροποποιήσεις στις ποσοστώσεις εισαγωγής που καθορίστηκαν για το 1989 έναντι των χωρών κρατικού εμπορίου, με σκοπό την προσαρμογή τους στην προβλεπόμενη οικονομική κατάσταση για το έτος 1990- ότι, στα πλαίσια αυτά, πρέπει επίσης να ληφθεί υπόψη το γεγονός ότι η Ευρωπαϊκή Οικονομική Κοινότητα και η Σοβιετική Ένωση υπέγραψαν συμφωνία για το εμπόριο κλωστοϋφαντουργικών προϊόντων (03)(), η οποία καλύπτει, για τις κατηγορίες 1 έως 123, τόσο τις ίνες της συμφωνίας πολυινών όσο και τις άλλες ίνες, και ότι, ως εκ τούτου, οι δυνατότητες εισαγωγής στην Κοινότητα των κλωστοϋφαντουργικών προϊόντων που καλύπτονται από τις κατηγορίες αυτές, καταγωγής της χώρας αυτής, εξέρχονται του πεδίου εφαρμογής της παρούσας απόφασης- ότι, όσον αφορά τις ποσοστώσεις εισαγωγής, υπό καθεστώς παθητικής τελειοποίησης των κλωστοϋφαντουργικών προϊόντων, που υπάγονται στις κατηγορίες 4 έως 8, θα πρέπει να διατηρηθεί κάποιο περιθώριο ελαστικότητας στη διαχείριση των ποσοστώσεων αυτών από τα ενδιαφερόμενα κράτη μέλη, μέσω της πρόβλεψης δυνατοτήτων αυτόματης μεταφοράς ποσοτήτων από τη μία κατηγορία στην άλλη- ότι, για το σκοπό αυτό, πρέπει να εφαρμόζονται οι αντιστοιχίες μεταξύ κατηγοριών που προβλέπονται στο παράρτημα I του κανονισμού (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (04)(), όπως τροποποιήθηκε τελευταία από τον κανονισμό (ΕΟΚ) αριθ. 3531/89 (05)()- ότι, όσον αφορά την Πολωνία και την Ουγγαρία, οι ειδικοί ποσοτικοί περιορισμοί έχουν αρθεί στα κράτη μέλη με τον κανονισμό (ΕΟΚ) αριθ. 3381/89 (06)() και ότι, για τις ίδιες χώρες, οι μη ειδικοί ποσοτικοί περιορισμοί έχουν ανασταλεί, για το 1990, στα κράτη μέλη εκτός της Ισπανίας και της Πορτογαλίας, με τον κανονισμό (ΕΟΚ) αριθ. 3691/89- ότι, όσον αφορά τη Σοβιετική Ένωση, ορισμένοι ποσοτικοί περιορισμοί έχουν αρθεί με τον κανονισμό (ΕΟΚ) αριθ. 1434/90 (07)() και, όσον αφορά τη Λαϊκή Δημοκρατία της Γερμανίας, οι ποσοτικοί περιορισμοί έχουν ανασταλεί, από 1ης Ιουλίου 1990, με τον κανονισμό (ΕΟΚ) αριθ. 1795/90 της Επιτροπής (08)()- ότι είναι ανάγκη να μπορούν να υπάρχουν διαθέσιμα, τουλάχιστον μία φορά το χρόνο, πλήρη στοιχεία σχετικά με τις άδειες εισαγωγής που χορηγούνται και σχετικά με τη χρησιμοποίηση, από τα κράτη μέλη, κάθε ποσόστωσης που ανοίγεται με την παρούσα απόφαση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Τα κράτη μέλη ανοίγουν, για το έτος 1990, έναντι των χωρών κρατικού εμπορίου, τις ποσοστώσεις εισαγωγής που αναφέρονται στα παραρτήματα. 2. Οι εισαγωγές που εγκρίνονται στη διάρκεια της περιόδου, από την 1η Ιανουαρίου 1990 έως την ημερομηνία έκδοσης της παρούσας απόφασης, αφαιρούνται από τις αντίστοιχες ποσοστώσεις. Άρθρο 2 1. Κατά τη χρησιμοποίηση των ποσοστώσεων σχετικά με τις εισαγωγές κλωστοϋφαντουργικών προϊόντων, που εμπίπτουν στις κατηγορίες 4 έως 8, υπό καθεστώς παθητικής τελειοποίησης, τα κράτη μέλη μπορούν να μεταφέρουν ποσότητες από μία ή περισσότερες κατηγορίες προς μία ή περισσότερες άλλες κατηγορίες, για την ίδια τρίτη χώρα, στα πλαίσια ετήσιου συνολικού ποσοστού 20 % κάθε ποσόστωσης περιορισμού. Όταν η ποσότητα που προκύπτει από την εφαρμογή του ποσοστού αυτού είναι κατώτερη των 100 000 τεμαχίων, η μεταφορά μπορεί να ανέρχεται μέχρι αυτή την τελευταία ποσότητα, για κάθε ποσόστωση προορισμού, στο μέτρο που υπάρχουν αντίστοιχα διαθέσιμα στην ή στις ποσοστώσεις προέλευσης. 2. Οι αντιστοιχίες μεταξύ κατηγοριών που αναφέρονται στο παράρτημα I του κανονισμού (ΕΟΚ) αριθ. 4136/86, εφαρμόζονται στις μεταφορές που αναφέρονται στην παράγραφο 1. 3. Η χρησιμοποίηση των ποσοστώσεων εισαγωγής κλωστοϋφαντουργικών προϊόντων, υπό καθεστώς παθητικής τελειοποίησης, αποτελεί αντικείμενο διαβουλεύσεων τρεις φορές το χρόνο, στα πλαίσια της επιτροπής που αναφέρεται στο άρθρο 12 του κανονισμού (ΕΟΚ) αριθ. 3420/83. Με την ευκαιρία αυτή, τα ενδιαφερόμενα κράτη μέλη παρέχουν στην Επιτροπή τα στατιστικά στοιχεία σχετικά με τις άδειες που χορηγήθηκαν και τις εισαγωγές που πραγματοποιήθηκαν στα πλαίσια των ποσοστώσεων που αναφέρονται στο παρόν άρθρο. Τα στοιχεία αυτά κατατάσσονται κατά κατηγορία και χώρα καταγωγής. Άρθρο 3 Εκτός αντίθετης ένδειξης, οι ποσοστώσεις εισαγωγής στο Ηνωμένο Βασίλειο σχετικά με τις κατηγορίες κλωστοϋφαντουργικών 1 έως 114, εφαρμόζονται μόνο για τα προϊόντα που καθορίζονται στο άρθρο 12 του διακανονισμού για το διεθνές εμπόριο κλωστοϋφαντουργικών προϊόντων. Άρθρο 4 Τα κράτη μέλη ανακοινώνουν στην Επιτροπή, κατόπιν αιτήσεώς της και τουλάχιστον μία φορά το χρόνο, την τελική κατάσταση των αδειών εισαγωγής που χορηγήθηκαν και των καταχωρήσεων που πραγματοποιήθηκαν σε καθεμία από τις ποσοστώσεις που ανοίγονται με την παρούσα απόφαση καθώς και το ποσοστό χρησιμοποίησής τους και το υπόλοιπο που, ενδεχομένως, παρέμεινε αχρησιμοποίητο στο τέλος του οικονομικού έτους. Άρθρο 5 Η παρούσα απόφαση εφαρμόζεται από την 1η Ιανουαρίου 1990. Άρθρο 6 Η παρούσα απόφαση απευθύνεται στα κράτη μέλη. Βρυξέλλες, 27 Ιουλίου 1990.

Labels: 3